open-index/open-wikipedia-markdown huggingface dataset:
Jūlijs Neps

**Flāvijs Jūlijs Neps** (~430. gads — 480. gada 25. aprīlis) bija Rietumromas imperators. Tiek uzskatīts par *[[de jure]]* pēdējo Konstantinopoles oficiāli atzīto Rietumromas imperatoru.

## Biogrāfija

Jūlijs Neps dzimis ap 430. gadu Romas impērijas Dalmācijas provincē, ievērojamā ģimenē. Viņa tēvs bija augstākais Romas karaspēka komandieris *magister militum*.

Ar laulību palīdzību kļuva par Austrumromas imperatora Leo I radinieku un favorītu. Tika iecelts par Dalmācijas provinces pārvaldnieku.

474. gadā Leo I pasludināja Jūliju Nepu par Rietumromas imperatoru. Neps devās uz Ravennu un piespieda atkāpties no troņa ģermāņu karavadoņu iecelto imperatoru Gliceriju, kuru Konstantinopole uzskatīja par uzurpatoru.

475. gada augustā ģermāņu karavadonis Orests veica kārtējo valsts apvērsumu un piespieda Jūliju Nepu bēgt uz Dalmāciju. Nespējot pats ķļūt par imperatoru, Orests par tādu pasludināja savu nepilngadīgo dēlu Romulu Augustu. Tomēr Austrumromas imperators Zenons joprojām par oficiālu Rietumromas imperatoru atzina Jūliju Nepu, kurš turpināja valdīt Dalmācijā.

479. gadā Neps sāka plānot sazvērestību pret tā brīža Itālijas valdnieku, ģermāņu karavadoni Odoakru, lai atgūtu kontroli pār Itāliju. Tomēr Jūlijs Neps nepaspēja realizēt savu plānu, jo 480. gada 25. aprīlī viņu Dalmācijā nogalināja viņa paša karavīri.

Neskatoties uz neilgo valdīšanas laiku, Jūlijs Neps bija spējīgākais no 5. gadsimta Rietumromas imperatoriem. Ārpolitikā viņš centās konsolidēt vēl atlikušās impērijas teritorijas (tobrīd:Itālija, Balkāni un daļa Gallijas). Tika noslēgts veiksmīgs miera līgums ar vestgotiem, kas atgrieza Romas kontroli pār Provansas reģionu Gallijā. Tomēr līdzīgas miera sarunas ar vandaļiem piedzīvoja neveiksmi un tie joprojām turpināja postīt Itālijas piekrasti.

Iekšpolitikā Nepam trūka atbalsta Romas senātā. Viņa ātro gāšanu veicināja apstāklis, ka Jūlijs Neps bija populārs Autrumromas imperatora galmā, bet rietumos viņam trūka līdzvērtīga atbalsta.

## Ārējās saites

* J. B. Bury, History of the Later Roman Empire, §4, p. 408.
* [Ralph W. Mathisen, "Julius Nepos (19/24 June 474 – 28 August 475 – 25 April/9 May/22 June 480)"
Liepna

**Liepna** ir apdzīvota vieta Alūksnes novada Liepnas pagastā, pagasta centrs. Izvietojusies Liepnas upes krastos autoceļu P41 un P42 krustojumā 34&nbsp;km no novada centra Alūksnes un 233&nbsp;km no Rīgas.

Apdzīvotā vieta izveidojusies pēc 1840. gada pie Lipnas muižas centra. 1926. gadā Liepnai piešķīra biezi apdzīvotas vietas statusu. Liepnā atrodas pagasta pārvalde, 2 veikali, pamatskola, tautas nams, bibliotēka, ambulance, trīs baznīcas (katoļu, luterāņu, pareizticīgo). Līdz 2018./2019. gada mācību gadam atradās arī internātpamatskola.

## Iedzīvotāji
1897. gadā luterāņu muiža.
### Iedzīvotāju skaita izmaiņas
Esošajās robežās, pēc CSP un OSP datiem.

### Novadnieki
* Gunārs Kūtris (1960), jurists un politiķis.

## Atsauces
Ramadāns

**Ramadāns** (, *ramaḍān*, ) ir devītais un svētais gavēņa mēnesis islāma kalendārā. Tas vienmēr sākas ar jauna mēness fāzes iestāšanos, tādēļ katru gadu tas sākas citā dienā. Parasti ramadāna ilgums ir trīsdesmit dienas, tas ir, līdz nākamās jauna mēness fāzes iestāšanās dienai. Ramadāna laikā musulmaņi ievēro gavēni (*saum*), tas ir, dienas gaišajā laikā nedrīkst ne ēst, ne dzert, kā arī smēķēt, savukārt pārējā laikā nedrīkst nodarboties arī ar seksuālām aktivitātēm. Parasti nav pieņemts, ka ramadānu ievērotu bērni, kas nav sasnieguši pubertātes vecumu, grūtnieces un vecie, slimie ļaudis. Dažreiz arī musulmaņu sportisti to neievēro, piemēram, 2012. gada vasaras olimpiskās spēles sakrita ar ramadānu, kas varēja sagādāt problēmas musulmaņu sportistiem. Ramadāna laikā bez piecām parastajām ikdienas lūgšanām ir vēl papildus lūgšanas — taravihs. Ramadāna pēdējās desmit dienas no pārējām dienām atšķiras ar vēl lielāku dievbijību.

Saskaņā ar islāma tradīcijām, ramadāna mēnesī eņģelis Džibrils (erceņģelis Gabriels) nodeva Muhamedam pirmo dievišķo atklāsmi. Tas esot noticis 610. gadā, kad Muhameds atradās Hīras alā, Mekā. Šīs atklāsmes vēlāk tika sarakstītas islāma svētajos tekstos — Korānā.

## Ramadāna sākuma un beigu datumi

## Atsauces

## Ārējās saites
Torija Eimosa

**Torija Eimosa** (; dzimusi **Mira Elena Eimosa** ) ir amerikāņu pianiste un dziesmu autore. Tiek uzskatīta par vienu no retajiem alternatīvā roka izpildītājām, kuras pamatinstruments ir klavieres.

Guvusi atzinību 1990. gadu sākumā ar tādām dziesmām kā *[[Silent All These Years]]*, *[[Crucify]]*, *[[Cornflake Girl]]*, *[[God]]*, *[[Professional Widow]]*. Savas solokarjeras laikā pārdevusi vairāk kā 12 miljonu albumu.

## Diskogrāfija
* *[[Little Earthquakes]]* (1992)
* *[[Under The Pink]]* (1994)
* *[[Boys For Pele]]* (1996)
* *[[From the Choirgirl Hotel]]* (1998)
* *[[To Venus and Back]]* (1999)
* *[[Strange Little Girls]]* (2001)
* *[[Scarlet's Walk]]* (2002)
* *[[The Beekeeper (albums)|The Beekeeper]]* (2005)
* *[[American Doll Posse]]* (2007)
* *[[Abnormally Attracted to Sin]]* (2009)
* *[[Midwinter Graces]]* (2009)
* *[[Night of Hunters]]* (2011)
* *[[Gold Dust]]* (2012)
* *[[Unrepentant Geraldines]]* (2014)
* *[[Native Invader]]* (2017)
* *[[Ocean to Ocean]]* (2021)
* *[[The Music of Tori and the Muses]]* (2025)
* *In Times of Dragons* (2026)

## Atsauces
Francijas kauss futbolā

**Francijas kauss** (, ), pazīstams arī kā **Šarla Simona kauss** (), ir galvenais kausa (izslēgšanas spēļu) turnīrs Francijas futbola klubiem, ko organizē Francijas Futbola federācija. Kauss nosaukts par godu franču sportistam Šarlam Simonam, kurš mira, dienot armijā Pirmā pasaules kara laikā. Dalība kausā ir pieejama visām Francijas profesionālajām un amatieru komandām, ieskaitot aizjūras departamentos un teritorijās bāzētos klubus. Finālspēle notiek *[[Stade de France]]* laukumā un turnīra uzvarētājs kvalificējas UEFA Eiropas līgas grupu turnīram. Visvairāk reizes (16) kausu ir izcīnījuši Parīzes "Saint-Germain" futbolisti. Viņi ir arī pašreizējie kausa ieguvēji, 2024.—2025. gada turnīra finālā pārspējot *[[Stade de Reims]]*.

## Vēsture

Pirmais kausa turnīrs tika aizvadīts 1917.—1918. gada sezonā. Kausa rezultāti bieži vien ir neprognozējami un spēcīgas komandas ātri no tā izstājas, jo izloze ir pilnībā nejauša un netiek aizvadītas pārspēles. Bieži vien turnīrs ir parocīgs amatieru komandām, jo nolikums paredz, ka rangā augstāk esošie klubi, parasti profesionāli klubi, savas spēles aizvada viesos, spēlējot pret zemāko līgu pretiniekiem. Tomēr, par spīti šīm priekšrocībām, tikai viens amatieru klubs ir iekļuvis finālā, kopš 1932. gadā Francijas futbolā tika ieviests profesionālo klubu statuss. To 2000. gadā paveica *[[Calais RUFC]]* komanda. Divreiz kausā ir uzvarējusi profesionāla komanda, kura nespēlēja *[[Ligue 1]]* (augstākajā līgas līmenī). *[[Le Havre AC|Le Havre]]* to paveica 1959. gadā un *[[En Avant de Guingamp|Guingamp]]* 2009. gadā. Francijas kausu organizē un pārvalda Francijas kausa komisija, kuras vadītājs ir bijušais Francijas futbola izlases spēlētājs Žans Džorkajevs.

2010./11. gada sezonā turnīrā piedalījās 7449 klubi.

## Latvijas futbolisti
1948.-49. gada sezonā kausu *[[Racing Club de Paris]]* sastāvā izcīnīja Kārlis Ārens. 1951. gadā Aleksandrs Vanags kopā ar *[[RC Strasbourg]]* uzvarēja šajā turnīrā, bet 1947. gadā spēlēja kausa finālā.

## Titulētākās komandas

## Atsauces

## Ārējās saites

*  
*Coupe de France summary(SOCCERWAY)
Tīna Bahmane

**Tīna Bahmane** (; dzimusi  Šmiedebergā, Vācijā) ir profesionāla vācu biatloniste.

Pasaules kausa posmos startē kopš 2009. gada. Vienīgo uzvaru tajos ir guvusi sprintā 2008.—2009. gada sezonā Hantimansijskā, Krievijā. Izcīnījusi divas medaļas Eiropas čempionātā: 2008. gadā Nova Mesto pilsētā izcīnīja sudrabu stafetē, šajā distancē arī izcīnīja 2009. gada čempionāta bronzas medaļu. 2011. gada Pasaules čempionātā Hantimansijskā izcīnīja zelta medaļu stafetē un sudraba medaļu 15 km individuālajā distancē, 2011. gada Pasaules čempionātā Rūpoldingā izcīnīja zelta medaļu stafetē.

## Karjeras rezultāti
### Pasaules čempionāts

### Pasaules kausa kopvērtējums

### Statistika Pasaules kausā

## Ārējās saites
Bahmane

**Bahmane** (, no *Bach* — 'strauts' un *Man(n)* — 'cilvēks'; vīriešu dzimtē Bahmanis) ir vācu cilmes uzvārds. Cilvēki ar šo uzvārdu:
* Ingeborga Bahmane (*Ingeborg Bachmann*; 1926 — 1973) — austriešu dzejniece;
* Mišela Bahmane (*Michele Bachmann*; 1956) — amerikāņu politiķe;
* Tīna Bahmane (*Tina Bachmann*; 1986) — profesionāla vācu biatloniste.
Sinaja

Sinaja var būt:

* Sinaja — pilsēta Rumānijā;
* Sīnāja pussala — pussala Ēģiptes ziemeļaustrumos.
USA-226

**USA-226** jeb **X-37B OTV-2** (**X-37B Orbital Test Vehicle 2**) bija ASV kompānijas Boeing būvēta eksperimentāla militāra bezpilota kosmoplāna X-37B otrā eksemplāra pirmais kosmiskais lidojums. Pirmā eksemplāra lidojums USA-212 (OTV-1) notika 2010. gadā.

*OTV-2* tika palaists  22:46 UTC ar nesējraķeti Atlas V/501 no Kanaveralas zemesraga Gaisa spēku stacijas starta kompleksa *SLC-41*. Pēc ieiešanas orbītā tam dots nosaukums *USA-226*

Kosmiskais aparāts palaists ASV Gaisa spēku uzdevumā, tāpēc par tā derīgo kravu ir maz informācijas. Nav zināms, vai derīgā krava ir identiska ar pirmā lidaparāta kravu.

 12:48 UTC, pēc 468 dienu misijas kosmosā, *X-37B* nolaidās uz zemes Vandenberga Gaisa spēku bāzē.

## Atsauces
Vita Semerenko

**Vita (Viktorija) Semerenko** (; dzimusi  Sumu apgabalā, Ukrainā) ir profesionāla ukraiņu biatloniste.

Pasaules kausa posmos startē kopš 2006. gada. Izcīnījusi vairākas medaļas Eiropas čempionātā, 4 reizes kļuvusi par čempioni (trīs reizes stafetē un vienreiz iedzīšanā). Četras medaļas izcīnījusi Pasaules čempionātos: 2008. gadā Estešundā izcīnīja sudrabu stafetē, 2011. gadā Hantimansijskā ieņēma 3. vietu 15 km individuālajā distancē un 2012. gadā Rūpoldingā un 2013. gadā Nove Mesto ieņēma 3. vietu sprintā un 2. vietu stafetē Ukrainas komandas sastāvā. Piedalījusies 2010. gada ziemas olimpiskajās spēlēs Vankūverā, kur augstako vietu izcīnījusi stafetē — 6. vietu.  izcīnīja bronzu sprintā.

Viņas dvīņumāsa Valentīna Semerenko arī ir profesionāla biatloniste, arī viņa startēja vairākās olimpiskajās spēlēs un Pasaules čempionātos.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Ārējās saites
Semerenko

**Semerenko** () ir ukraiņu cilmes uzvārds. Cilvēki ar šo uzvārdu:
* Valentīna Semerenko (*Валентина Семеренко*; 1986) — ukraiņu biatloniste;
* Vita Semerenko (*Вікторія Семеренко*; 1986) — ukraiņu biatloniste.
Lizums

**Lizums** () ir apdzīvota vieta Gulbenes novada Lizuma pagastā, pagasta centrs. Izvietojies pie autoceļa P38 28 km no novada centra Gulbenes un 167 km no Rīgas.

Apdzīvotā vieta izveidojusies ap Lizuma (''Lisohn'') muižas centru pēc tagad slēgtās Ieriķu—Gulbenes dzelzceļa līnijas atklāšanas 1916. gadā. 1933. gadā Lizumam piešķirts biezi apdzīvotas vietas (ciema) statuss ar 361 iedzīvotāju (1935. gadā). Lizumā ir pagasta pārvalde, vidusskola, kultūras nams, bibliotēka, novadpētniecības muzejs, pasts, aptieka. Apskates objekti ir Jāņa Brektes dzimtas māja „Saulieši“, Lizuma muižas pils, Leas Davidovas-Medenes skulptūra „Tautumeita“.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Nikola (čīliešu dziedātāja)

**Denisa Liliāna Lavala Sosa** (*Denisse Lillian Laval Soza*; dzimusi  Santjago, Čīlē), labāk pazīstama ar savu skatuves vārdu **Nikola** (*Nicole*), ir čīliešu dziedātāja. Izdevusi sešus studijas albumus, ar kuriem sasniegusi atzīstamus panākumus Latīņamerikā. Par ceturto studijas albumu *Viaje Infinito* viņa tika nominēta Grammy balvai nominācijā "labākā Latīņamerikas sieviešu vokāliste". Nikola ir filmējusies vairākās filmās, kuras tikušas izrādītas kinofestivālos visā pasaulē.

## Diskogrāfija
* 1989: *[[Tal vez me estoy enamorando]]*
* 1994: *[[Esperando nada]]*
* 1997: *[[Sueños en tránsito]]*
* 2002: *[[Grandes éxitos]]*
* 2002: *[[Viaje infinito]]*
* 2006: *[[APT (albums)|Apt.]]*
* 2011: *[[20 años]]*

## Ārējās saites
* Oficiālā mājaslapa
Daugavieši

**Daugavieši** var būt:
* Daugavieši — apdzīvota vieta Aizkalnes pagastā
* Daugavieši — apdzīvota vieta Birzgales pagastā
* Piedrujas agrākais nosaukums
* Pasta nodaļa LV-5662 Piedrujas pagastā
Baznīcas iela (Rēzekne)

**Baznīcas iela** ir iela Rēzeknes Centra rajonā. Savu nosaukumu iela ieguvusi pateicoties apstāklim, ka tā iet gar triju konfesiju dievnamiem. Ielas garums ir apmēram 1 km, un to klāj asfaltbetona segums.

## Ielu savienojumi
Baznīcas iela ir savienota ar šādām ielām:
* Avotu iela (T-veida krustojums)
* Bērzpils iela (T-veida krustojums)
* Valērijas Seiles iela
* Atbrīvošanas aleja
* Dārzu iela
* Raiņa iela
* Tālāk iet Kaļķu iela

## Skatīt arī
* Centra rajons
* Rēzeknes ielas
Baznīcas iela

**Baznīcas iela** var būt:

* iela valstspilsētās:
** Baznīcas iela — iela Daugavpilī.
** Baznīcas iela — iela Jūrmalā.
** Baznīcas iela — iela Liepājā.
** Baznīcas iela — iela Rēzeknē.
** Baznīcas iela — iela Rīgā.
** Baznīcas iela — iela Ventspilī.
* iela novadu pilsētās:
** Baznīcas iela — iela Limbažu novada Alojā.
** Baznīcas iela — iela Dobeles novada Aucē.
** Baznīcas iela — iela Balvu novada Balvos.
** Baznīcas iela — iela Bauskas novada Bauskā.
** Baznīcas iela — iela Cēsu novada Cēsīs.
** Baznīcas iela — iela Madonas novada Cesvainē.
** Baznīcas iela — iela Dobeles novada Dobelē.
** Baznīcas iela — iela Augšdaugavas novada Subatē.
** Baznīcas iela — iela Tukuma novada Kandavā.
** Baznīcas iela — iela Ludzas novada Kārsavā.
** Baznīcas iela — iela Krāslavas novada Krāslavā.
** Baznīcas iela — iela Kuldīgas novada Kuldīgā.
** Baznīcas iela — iela Līvānu novada Līvānos.
** Baznīcas iela — iela Madonas novada Lubānā.
** Baznīcas iela — iela Ludzas novada Ludzā.
** Baznīcas iela — iela Valmieras novada Mazsalacā.
** Baznīcas iela — iela Dienvidkurzemes novada Priekulē.
** Baznīcas iela — iela Limbažu novada Ainažos.
** Baznīcas iela — iela Limbažu novada Salacgrīvā.
** Baznīcas iela — iela Siguldas novada Siguldā.
** Baznīcas iela — iela Valmieras novada Strenčos.
** Baznīcas iela — iela Talsu novada Valdemārpilī.
** Baznīcas iela — iela Tukuma novada Tukumā.
** Baznīcas iela — iela Balvu novada Viļakā.
** Baznīcas iela — iela Ludzas novada Zilupē.
* iela novadu apdzīvotās vietās:
** Baznīcas iela — iela Ādažu novada Ādažu pagasta Baltezerā.
** Baznīcas iela — iela Aizkraukles novada Aizkraukles pagasta Aizkraukles stacijā.
** Baznīcas iela — iela Valmieras novada Matīšu pagasta Matīšos.
** Baznīcas iela — iela Jelgavas novada Kalnciema pagasta Kalnciemā.
** Baznīcas iela — iela Krāslavas novada Robežnieku pagasta Robežniekos.
** Baznīcas iela — iela Olaines novada Olaines pagasta Jaunolainē.
** Baznīcas iela — iela Rēzeknes novada Lūznavas pagasta Zosnā.
** Baznīcas iela — iela Rēzeknes novada Mākoņkalna pagasta Lipuškos.
** Baznīcas iela — iela Rēzeknes novada Sakstagala pagasta Ciskādos.
** Baznīcas iela — iela Rēzeknes novada Silmalas pagasta Prezmā.
** Baznīcas iela — iela Rēzeknes novada Stoļerovas pagasta Stoļerovā.
** Baznīcas iela — iela Ropažu novada Ropažu pagasta Ropažos.
** Baznīcas iela — iela Salaspils novada Salaspils pagasta Tilderos.
** Baznīcas iela — iela Dienvidkurzemes novada Vaiņodes pagasta Vaiņodē.
** Baznīcas iela — iela Ventspils novada Jūrkalnes pagasta Jūrkalnē.
* kā arī Baltāsbaznīcas ielas sākotnējais nosaukums.

## Skatīt arī
* Baznīca
TSG 1899 Hoffenheim

***TSG 1899 Hoffenheim*** ir Vācijas futbola klubs, kas ir bāzēts Hofenheimas ciematā pie Zinsheimas, Bādenē-Virtembergā, Vācijā. Klubs spēlē Vācijas Bundeslīgā. *TSG 1899 Hoffenheim* tika dibināts 1899. gadā. Bundeslīgā klubs spēlē kopš 2008.—2009. gada sezonas, pirms tam bija dažādu zemāku Vācijas līgu pārstāvji. Augstākais sasniegums — 4. vieta 2016.—2017. gada zezonā. Mājas spēles klubs aizvada *[[Rhein-Neckar-Arena]]* stadionā, kur ir 30 150 skatītāju vietas.

## Sasniegumi
* **[[Vācijas futbola 2. Bundeslīga|2. Bundeslīga]]**
** Vicečempioni (1): 2007–08
* **Reģionālā līga**
** Vicečempioni (1): 2007
* **Bādenes-Virtembergas Oberlīga**
** Uzvarētāji (1): 2001

## Komandas sastāvs
:**.

 
 
 
	

## Atsauces

## Ārējās saites

* Oficiālā kluba vietne
Upurēšanas svētki

[thumb|Upurēšanas svētku tirgus [Ēģipte|Ēģiptē ]]
**Upurēšanas svētki** (, *ʿĪd al-Aḍḥā*) ir nozīmīgi musulmaņu svētki, kas tiek svinēti hadža kulminācijas brīdī. Svētki noslēdz musulmaņu svētceļojumu uz Meku. Šajos svētkos uz tā sauktajiem upurēšanas tirgiem tiek vesti liellopi, aitas, kazas un mājputni, kas tiek upurēti, pieminot Ibrāhīmu (Ābramu), kas bija gatavs Dievam upurēt savu dēlu.

Svētkus sāk svinēt islāma kalendāra pēdējā mēneša 10. dienā un turpinās trīs dienas. Pēc Gregora kalendāra 2011. gadā Upurēšanas svētki sākās 6. novembrī, 2012. gadā — 26. oktobrī, bet 2013. gadā sāksies 15. oktobrī.
[thumb|Freska uz ''Haft Tanān'' muzeja sienas [Šīrāza|Šīrāzā, kas attēlo pravieti Ibrāhīmu, gatavojoties upurēt savu dēlu]]
Saskaņā ar islāma tradīciju Ibrāhīms sapnī saņēma no Dieva pavēli upurēt savu dēlu kā ticības pārbaudi. Viņš bija gatavs izpildīt šo pavēli, demonstrējot pilnīgu paklausību. Tomēr pēdējā brīdī Dievs apturēja upurēšanu un ļāva viņa dēla vietā upurēt dzīvnieku. Šis notikums kļuva par simbolu uzticībai un padevībai Dieva gribai. Šī tradīcija tika institucionalizēta islāma veidošanās laikā 7. gadsimtā, kad pravietis Muhameds noteica svētku svinēšanu kā daļu no reliģiskās prakses. Svētki ir cieši saistīti ar hadžu — svētceļojumu uz Meku, kas ir viens no pieciem islāma pīlāriem.

## Kontrole
Dažās valstīs Eiropā, piemēram, Dānijā, Beļģijā un citur, ir pieņemti noteikumi, kas ierobežo dzīvnieku kaušanu bez iepriekšējas apdullināšanas. Tā kā tradicionālā rituālā kaušana ne vienmēr ietver šo procedūru, tas faktiski ierobežo svētku upurēšanas praksi.

Upurēšanas svētki ir izraisījuši dažādas diskusijas un kritiku, īpaši saistībā ar dzīvnieku upurēšanas praksi. Galvenie iebildumi nāk no dzīvnieku tiesību aizstāvjiem, kuri uzskata, ka rituālā kaušana rada nevajadzīgas ciešanas un neatbilst mūsdienu dzīvnieku labturības standartiem.

## Ārējās saites
Kandži

[thumb|200 px|Ar kandži zīmēm vertikālajā pierakstā rakstīts vārds '''kandži''' ar [furigana|furiganu (izrunu hiraganā) labajā pusē.]]
**Kandži** ( (*kanji*), , no 漢 (kan) — 'haņi' un 字 (dži) — 'rakstzīme') ir ķīniešu  rakstzīmes, ko līdz ar hiragana un katakana zilbju rakstiem, arābu cipariem un romadzi (latīņu alfabēts) izmanto mūsdienu japāņu rakstībā.

## Vēsture
Sākotnēji ķīniešu rakstība Japānā ienāca uz spoguļiem, zobeniem, zīmogiem, monētām un citām tirdzniecības precēm. Agrākais zināmais gadījums ir Na karaļa zelta zīmogs, kuru Japānas (tolaik *va* (倭)) vēstniekam iedeva Imperators Guanvu-di (漢光武帝) 57. mūsu ēras gadā.
Hiragana

**Hiragana** () ir japāņu zilbju alfabēts (katrs simbols nozīmē zilbi nevis skaņu), viens no japāņu rakstības veidiem līdz ar katakanu, kandži, arābu cipariem un romadzi (latīņu alfabēts). Hiragana alfabētā ir 46 simboli (kā arī daži novecojuši). Kopā hiragana un katakana sastāda kana sistēmu, kurā viena zīme izsaka vienu moru.

## Tabula
Zemāk dotajā tabulā hiragana dota pa kreisi, pa vidu dota Hepberna transkripcija. Sarkanā krāsā norādītas zīmes, ko mūsdienās praktiski vairs nelieto. Pēc tabulas dotas aptuvenas latviešu skaņu atbilsmes. Latviešu valodā viena un tā pati zilbe var tikt atveidota vairākos veidos, piemēram, "Hiro**si**ma" un "su**ši**".
	 
* *を* bieži vien izrunā gandrīz kā *o*.
* *や*, *ゆ* un *よ* latviski attiecīgi būtu *ja*, *ju* un *jo*; *に* parasti izrunā kā *ņi*, *ざ*, *ず*, *ぜ* un *ぞ* skaņa *z* ir apmēram pa vidu starp z un dz. Latviešu valodā šos parasti pieraksta kā *dz*.
* *し*, *ち* un *つ* varētu pierakstīt arī kā *ši*, *či* un *cu*. Attiecīgās kombinācijas (*しゃ*, *しゅ*, utt) arī attiecīgi.
* *ゐ* un *ゑ* mūsdienās vairs praktiski nelieto (tur, kur tie ir, tos izrunā gandrīz kā *i* un *e*, attiecīgi).
* *ん* ir vienīgais atsevišķais līdzskanis un var tikt izrunāts arī ļoti tuvu *m*. Tā izruna ir ļoti tuva latviešu valodas *n* burtam tādos vārdos kā "banga". Japāņu valodā vārdi nevar sākties ar *ん* vai *ン*.
* *じ* un *ず* var pierakstīt divos veidos, parasti lieto to, kas ir iegūts modificējot *し* un *す*. *じゃ*, *じゅ* un *じょ* arī ir iespējami divi varianti, tur arī parasti lieto to, kas ir iegūts modificējot *し*.
* Ar mazo *っ* var dubultot līdzskani (にっさん - nissan, にっぽん - nippon).
* Japāņu valodā neizšķir starp *R* un *L*, parasti pieraksta kā *R*, lai arī izrunāt to var tikpat labi kā *L*.
* Dažreiz *ha* izrunā, kā *wa* (lietojot kā saikli un atsevišķos vārdos) un *he* (kā saikli) - kā *e*.

## Atsauces un piezīmes
Šabtajs Cvi

**Šabtajs Cvi** arī **Amira** jeb **Mehmets Efendi** (; dzimis , miris ) bija Izmirā dzimis Osmaņu impērijas sefardu kabalists, kurš apgalvoja, ka ir mesija. 17. gadsimta masu kustības līderis, kustībā bija iesaistītas daudzas ebreju kopienas ne tikai Osmaņu impērijā, bet arī kristīgajā Eiropā. Kustība gandrīz izbeidzās, kad Šabtajs Cvi sultāna Mehmeda IV draudu rezultātā pieņēma islāmu. Līdz ar Šabtaju Cvi islāmā pārgāja daļa viņa tuvāko līdzgaitnieku, izveidodami denmu sektu. 20. gadsimtā denmiem bija būtiska ietekme gan jaunturku, gan Ataturka kustībā. Šabtajs Cvi miris izsūtījumā Ulciņas cietoksnī mūsdienu Melnkalnes teritorijā.

## Ārējās saites

*Par Šabtaju Cvi Ebreju enciklopēdijā
Rēzeknes FA

**Rēzeknes FA/BJSS** ir Latvijas futbola klubs no Rēzeknes, kas pašlaik spēlē 1. līgā. Mājas spēles aizvada Sporta pārvaldes stadionā. Augstākā vieta izcīnīta 2014. gada sezonā, kad komanda ierindojās 2. vietā 1. līgā un ieguva iespēju pārspēlēs cīnīties par vietu Virslīgā ar Virslīgas 9. vietas ieguvēju FS METTA/Latvijas Universitāte. Vietu Virslīgā izcīnīt tomēr neizdevās, divu spēļu summā zaudējot ar 1:6 (0:1 un 1:5).

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2010 till:01/07/2018
ScaleMajor = unit:year increment:1 start:2011
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/2010 till:01/07/2011  shift:(0,-4) text:7
  from:01/07/2011 till:01/07/2012  shift:(0,-4) text:10
  from:01/07/2012 till:01/07/2013  shift:(0,-4) text:8
  from:01/07/2013 till:01/07/2014  shift:(0,-4) text:2
  from:01/07/2014 till:01/07/2015  shift:(0,-4) text:6
  from:01/07/2015 till:01/07/2016  shift:(0,-4) text:5
  from:01/07/2016 till:01/07/2017  shift:(0,-4) text:7
  from:01/07/2017 till:01/07/2018  shift:(0,-4) text:4

  from:01/07/2010 till:01/07/2018  color:bl2  shift:(0,13)  text: "1. līga"


## Komandas sastāvs
:*.*

## Komandas personāls

## Atsauces

## Ārējās saites
* Rēzeknes futbola vietne
* Latvijas Futbola federācija
Brends

**Brends** var būt:

* zīmols.

## Cilvēki ar šādu uzvārdu
* Eltons Brends (*Elton Brand*; 1979) — amerikāņu basketbolists;
* Rasels Brends (*Russell Brand*; 1975) — angļu komiķis.
ANO Ģenerālā asambleja

thumbnail|250px|ANO Ģenerālās Asamblejas halle
**ANO Ģenerālā Asambleja** ir Apvienoto Nāciju Organizācijas galvenais apspriešanas, politikas veidošanas un pārstāvības orgāns, kas izveidots 1945. gadā saskaņā ar ANO Nolikumu. Asambleja sastāv no 193 Apvienoto Nāciju Organizācijas locekļiem, kur katrai valstij, neatkarīgi no tās lieluma vai ietekmes, ir viena balss. Šis princips nodrošina, ka visas dalībvalstis var piedalīties starptautiskās diskusijās un pieņemt lēmumus, kas ietekmē globālo sabiedrību.

Ģenerālā Asambleja pulcējas katru gadu septembrī regulārajās sesijās ANO galvenajā mītnē Ņujorkā. Sesiju laikā tiek apspriestas dažādas starptautiskas problēmas, piemēram, miers un drošība, cilvēktiesības, attīstība, klimata pārmaiņas un humānā palīdzība. Papildus regulārajām sesijām Asambleja var sasaukt ārkārtas sesijas, kad nepieciešams risināt kritiskus starptautiskos jautājumus.

Ģenerālā Asambleja ir arī galvenā platforma starptautiskai sadarbībai un diplomātijai. Lai gan tās lēmumi nav juridiski saistoši, tiem ir būtiska politiskā ietekme, un tie palīdz veidot starptautiskos normatīvos standartus. Būtiski lēmumi, piemēram, par budžetu vai miera un drošības jautājumiem, tiek pieņemti ar divu trešdaļu balsu vairākumu, savukārt citus jautājumus var pieņemt ar vienkāršu balsu vairākumu.

Ģenerālajai Asamblejai ir svarīga loma ANO ģenerālsekretāra iecelšanā, jo tā iesaka kandidātus šim amatam, pamatojoties uz Drošības padomes ieteikumiem. Tāpat Ģenerālā Asambleja uzrauga ANO specializētās aģentūras un programmas, kas darbojas dažādās jomās, piemēram, veselībā, izglītībā, cilvēktiesībās un ekonomiskajā attīstībā.

## Ārējās saites
Francijas regbija izlase

**Francijas regbija izlase** () ir komanda, kas pārstāv Franciju starptautiskās regbija spēlēs. Francijas izlase ir piedalījusies deviņos Pasaules kausa finālturnīros, izlase kvalificējās finālam 1987. un 1999; 2011. gada Pasaules kausā. Vēl izlase piedalās ikgadējā Sešu Nāciju turnīrā ar Anglijas, Īrijas, Skotijas, Itālijas un Velsas izlasēm. Pašlaik (2025) izlase ieņem ceturto vietu IRB Pasaules rangā. Pirmo starptautisko spēli Francijas izlase aizvadīja  pret Jaunzēlandes izlasi, šajā spēlē francūži zaudēja ar 8–38. Mājas spēles izlase aizvada *[[Stade de France]]* stadionā.

## Pasaules kauss
* 1987 — Fināls
* 1991 — Ceturtdaļfināls
* 1995 — 3. vieta
* 1999 — Fināls
* 2003 — 4. vieta
* 2007 — 4. vieta
* 2011 — Fināls
* 2015 — Ceturtdaļfināls
* 2019 — Ceturtdaļfināls
* 2023 — Ceturtdaļfināls
* 2027 —

## Izlases formas tērpu hronoloģija



## Sasniegumi

* **[[Sešu nāciju čempionāts|Piecu nāciju čempionāts]]/[[Sešu nāciju čempionāts]]**
** **Uzvarētāji (19):** 1959, 1961, 1962, 1967, 1968, 1977, 1981, 1987, 1989, 1993, 1997, 1998, 2002, 2004, 2006, 2007, 2010, 2022, 2025
## Skatīt arī
* Anglijas–Francijas regbija derbijs
## Atsauces

## Ārējās saites

* Oficiālā mājaslapa
Caureja

**Caureja** jeb **diareja** ( (*diarrhoia*) — 'tecēšana cauri') ir stāvoklis, kad no organisma bieži tiek aizvadīti izkārnījumi šķidrā veidā. Caureja parasti liecina par zarnu saslimšanu, dažos gadījumos — par citu orgānu darbības traucējumiem. Ir vairāki iespējamie caurejas rašanās iemesli:
* dizentērijas nūjiņas, salmonellas, lamblijas, trihomonas, amēbas, cērmes;
* pārtika, kas izraisa alerģiju, pārēšanās, nepietiekama barības sakošļāšana;
* gremošanas sistēmas orgānu darbības traucējumi;
* saindēšanās, nepareiza medikamentu lietošana;
* emocijas, piemēram, bailes, trauksmes sajūta;
* akūtas infekcijas slimības, gremošanas orgānu operācijas;
* piena produktu vai cukura nepanešana.

## Atsauces

## Ārējās saites
Bleika Laivlija

**Bleika Laivlija** (; dzimusi  Losandželosā, Kalifornijas štatā, ASV) ir amerikāņu aktrise un modele. Viņa vislabāk pazīstama kā galvenās lomas izpildītāja seriālā "Intrigante". Seriālā filmējas kopš 2007. gada. Tāpat filmējusies dažādās filmās, tai skaitā "Pieņemti" (2006), "Ceļojošo bikšu māsība" (2005), "Pipas Lī privātā dzīve" (2009), "Zaļais lukturis" (2011), "Adelainas gadi" (2015). Attēlojusi lomas Bena Afleka filmā "Pilsēta" (2010), Vudija Allena filmā "Smalkās aprindas" (2016).

Par filmēšanos dažādās filmās un seriālos bijusi nominēta dažādām balvām, kā arī vairākas no tām ir saņēmusi.

## Privātā dzīve
Kopš 2012. gada 9. septembra Laivlija ir precējusies ar Raienu Reinoldsu, ar kuru pirms kāzām viņa bija attiecībās 11 mēnešus. Pārim ir trīs meitas un dēls.

## Filmogrāfija

### Filmas

### Seriāli un raidījumi

## Ārējās saites
Bobs Kouzijs

**Roberts Džozefs "Bobs" Kouzijs** (; dzimis  Ņujorkā, ASV) ir bijušais amerikāņu basketbolists un basketbola treneris, spēlēja saspēles vadītaja pozīcijā. Profesionāļa karjeras laikā spēlēja NBA klubu Bostonas "Celtics" un Sinsinati "Royals" sastāvā. "Royals" sastāvā aizvadīja tikai vienu sezonu.

## Karjera
Pirmoreiz savas basketbolista spējas viņš nodemonstrēja vidusskolas 11. klasē. Pēc tam spēlēja NCAA turnīrā, kur pārstāvēja *Holy Cross* universitātes basketbola komandu. Tajā viņš aizvadīja veiksmīgu karjeru, trīs sezonas tika iekļauts *NCAA All-American* simboliskajā izlasē. 1950. gada NBA draftā viņu izvēlējās Trīssitijas "Blackhawks" ar kopējo 3. kārtas numuru, taču tika aizmainīts uz Bostonas "Celtics", kurā spēlēja līdz pat 1963. gadam. "Celtics" sastāvā viņš ieguva 6 NBA čempiontitulus, 13 reizes tika iekļauts NBA All star spēles sastāvā, 1957. gadā viņš tika atzīts par sezonas vērtīgāko spēlētāju (MVP).

Pirmajās 11 sezonās B. Kouzijs bija līgas līderis veiktajās rezultatīvajās piespēlēs astoņas sezonas pēc kārtas. Starp spēlēšanu "Celtics" un "Royals" komandu sastāvā viņš bija Bostonas universitātes basketbola komandas treneris. Pēc basketbolista karjeras beigām viņš bija Sinsinati "Royals" galvenais treneris, šajā amatā pavadot četrus gadus. 41 gada vecumā viņš pat atgriezās "Royals" spēlētāju sastāvā uz neilgu brīdi. Pēc tam bija "Celtics" spēļu diktors. 1971. gadā B. Kouzijs tika uzņemts basketbola slavas zālē. Tāpat "Celtics" iemūžināja numuru "14", ar kuru spēlēja B. Kouzijs. Basketbolists tika iekļauts NBA 25 gadu (1971), NBA 35 gadu (1981), kā arī 1996. gada NBA 50 gadu jubilejas izlasē, viņš ir tikai viens no četriem spēlētājiem, kurš ticis iekļauts visās trijās izlasēs.

## Ārējās saites
Rotaļlieta

**Rotaļlieta**, arī **spēļu lietiņa**, **manta** vai **mantiņa**, ir priekšmets, ko izmanto, lai spēlētos. Latvijas likumdošana paredz, ka rotaļlieta ir izstrādājums, ar kuru rotaļājās bērni, kas jaunāki par 14 gadiem. Rotaļlieta var būt arī priekšmets, kas paredzēts arī citam nolūkam, ne tikai rotaļām. Par rotaļlietu var izmantot dažādus priekšmetus, tomēr visbiežāk par rotaļlietu uzskata priekšmetu, kas izgatavots tieši šim mērķim. Lai gan rotaļlietas pamatā lieto bērni, nereti ar tām mēdz rotaļāties arī jaunieši un pieaugušie. Rotaļlietas pazīstamas jau no aizvēsturiskiem laikiem, turklāt tādas izmanto ne tikai cilvēki, bet arī lielākā daļa zīdītāju. Rotaļāšanās palīdz apgūt dažādas dzīvē nepieciešamas iemaņas, izzināt pasauli, stiprināt attiecības, kā arī attīstīt ķermeni un prātu, piemēram, rotaļlietas maziem bērniem attīsta pirkstu muskulatūru.

## Rotaļlietu veidi
thumbnail|200px|Rotaļu motorlaiva ietilpst transportlīdzekļu kategorijā
Pastāv daudzas un dažādas rotaļlietas. Tās pēc kopīgām pazīmēm grupē dažādās kategorijās. Pamatkategorijas ir šādas:
* konstruktori (rotaļlietas, kur tiek celtas, veidotas vai būvētas dažādas konstrukcijas),
* lelles un figūriņas (rotaļlietas, kas pēc izskata ir līdzīgas cilvēkam),
* transportlīdzekļi (rotaļlietas, kas ir transportlīdzekļu modeļi mazākā mērogā salīdzinot ar realitāti),
* mīklas, tautā sauktas par puzlēm (rotaļlietas, kur jāliek kopā dažādi gabaliņi, lai iegūtu vienu noteiktu attēlu vai krāsu),
* kolekcionējami priekšmeti,
* ciparu (digitālās) rotaļlietas,
* fizisko aktivitāšu rotaļlietas.

Rotaļlietas mēdz dalīt arī pēc dzimuma, tas ir, zēnu rotaļlietās un meiteņu rotaļlietās.

## Bērnu attīstība
Rotaļlietas, tāpat kā rotaļas, kalpo vairākiem mērķiem. Tām ir ne tikai izklaidējoša loma, bet noder arī izglītošanas procesā. Rotaļlietas veicina ne tikai izzināšanas attīstību, bet stimulē arī radošumu. Tās attīsta daudzas fiziskās un garīgās prasmes, kas vēlāk nepieciešamas dzīvē. Kā piemēru var minēt klucīšus, kuri atšķiras ne tikai pēc formas, bet arī pēc faktūras un materiāla. Šādas rotaļlietas ir piemērotas ļoti maziem bērniem, un rada kairinājumu, radot priekšstatu bērnam, ka pasaule ir ļoti daudzveidīga un dažāda.

Rotaļlietas bērnu var arī traumēt, nodarot fizisku un emocionālu kaitējumu. Piemēram, ja bērns ir krājis naudu kādai konkrētai rotaļlietai, un drīz pēc tās iegādes rotaļlieta salūzt, tad bērnam var rasties iespaids, ka krāšanas process ir bijis veltīgs.

## Rotaļlietu drošums
Daudzās valstīs pastāv drošības noteikumi, kas ierobežo rotaļlietu tirgošanu. Tā kā mazi bērni mēdz dažādus priekšmetus bāzt mutē, tad parasti uz rotaļlietu marķējuma norāda vecumu, no kura konkrētā rotaļlieta ir paredzēta. Parasti marķējumā tiek norādīti 36 mēnešu (3 gadu) vecuma ierobežojums, ja pastāv risks, ka bērns var rotaļlietu vai kādu no tās daļām iebāzt mutē un ar to nosprostot elpceļus. Kā vēl vienu piemēru var minēt, ka rotaļlietām ir ierobežots elektriskais spriegums, kas nepieciešams, lai tā darbotos. Latvijā tie ir 24 volti.

## Atsauces

## Ārējās saites

*
Sjēna

{
  "type": "ExternalData",
  "service": "geoshape",
  "ids": "Q2751"
}

**Sjēna** (, izrunā: ) ir pilsēta Toskānā, Itālijā. Tā atrodas aptuveni 48 km uz dienvidiem no Florences. Savulaik pilsēta bija nozīmīga tirdzniecības un banku darbības pilsēta līdz 13.-14. gadsimtā šīs funkcijas pārņēma Florence. Vēsturiskais Sjēnas centrs ir iekļauts Pasaules mantojuma sarakstā.

## Vēsture
Pirms mūsu ēras vietā, kur atrodas Sjēna, atradās etrusku apmetne, kas vēlāk kļuva par romiešu pilsētu *Sena Julia*. Šī pilsēta iznīka, bet jauno Sjēnu, kas vēlāk uzplauka, dibināja Lombardijas karaļi. 12. gadsimtā tā kļuva par pašpārvaldes komūnu. Šajā laikā sākās saimnieciskā konkurence un teritoriālie konflikti ar kaimiņpilsētu Florenci, kas bija pret Vācijas ķeizariem, bet atbalstīja Romas pāvestu (gvelfi). Savukārt Sjēna kļuva par gibelīnu, gvelfu pretinieku, atbalsta punktu Toskānā. Sjēnieši sasniedza augstākos politiskos panākumus , kad viņu armija Montaperti kaujā (*Battaglia di Montaperti*) sakāva florenciešus.

13. gadsimtā Sjēna kļuva par nozīmīgu banku pakalpojumu pilsētu, bet tomēr nespēja šajā jomā ilgstoši konkurēt ar Florenci. Vācijas ķeizaru ietekme uz Sjēnu samazinājās, kas deva iespēju Romas pāvestam noteikt ekonomiskas sankcijas pret Sjēnas gibelīnu tirgotājiem. Drīz pēc tam Sjēna nonāca gvelfu kontrolē un gibelīnu aristokrāti zaudēja varu pilsētā. 14. gadsimta sākumā, tāpat kā citas Itālijas pilsētas, Sjēna pārdzīvoja vairākus karus un badu, norisinājās strauja saimnieciskā lejupslīde. 1348. gadā pilsētā uzliesmoja Melnā nāve. Cīņa par varu starp dižciltīgajiem un tirgotājiem nespēja sniegt pilsētai iekšējo stabilitāti.

## Sports
Kopš 16. gadsimta divas reizes gadā (2. jūlijā un 16. augustā) pilsētas centrālajā laukumā notiek *[[Palio di Siena]]* - zirgu skriešanās sacensības starp pilsētas kvartāliem. Kopš 2007. gada Sjēnā notiek riteņbraukšanas sacensību *[[Strade Bianche]]* finišs.

## Atsauces

## Ārējās saites
Anatolijs Ņikoncevs

**Anatolijs Ņikoncevs** (; dzimis 1990. gada 25. jūnijā) ir krievu hokejists, labās malas uzbrucējs. Pašlaik (2016) viņš spēlē Kontinentālās hokeja līgas kluba Maskavas "Spartak" sastāvā.

## Spēlētāja karjera
2007. gadā Anatolijs uzsāka spēlēt Čeļabinskas "Traktor" otrajā sastāvā, kas piedalījās Krievijas Pirmās līgas turnīrā. Nākamajā sezona Ņikoncevs spēlēja jau Krievijas Augstākās līgas klubā Tjumeņas "Gazovik". 2009.—10. sezonu Ņikoncevs aizvadīja jau Jekaterinburgas "Avtomobilist" rindās, pēc sezonam beigām iegūstot Alekseja Čerepanova balvu, ko pasniedz katras sezonas labākajam jaunajam spēlētājam.

2011. gada vasarā Ņikoncevs pievienojās Maskavas "Spartak" rindām, tās sastāvā aizvadot nākamās divas sezonas, bet 2013.—14. gada sezonas ievadā uzbrucējs pārcēlās uz Čerepovecas "Severstal" vienību. 2016. gada maijā noslēdza līgumu un atgriezās "Spartak" sastāvā.

## Ārējās saites
Matīši

**Matīši** ir apdzīvota vieta Valmieras novada Matīšu pagastā, pagasta centrs. Izvietojušies 4 km uz dienvidrietumiem no Burtnieka ezera autoceļu P15 un P16 krustojumā 25 km no novada centra Valmieras un 138 km no Rīgas, Dronas upes krastos.
Matīšos atrodas pamatskola, bibliotēka, kultūras nams.

## Vēsture
Matīši vēstures avotos pirmo reizi minēti 1678. gadā pēc Matīšu draudzes nodibināšanas. Apdzīvotā vieta (*St. Matthiae*) pie baznīcas sāka veidoties jau 1890. gadā, kad uz Mīlītes muižas zemes tika uzceltas pirmās sarkano ķieģeļu mājas. 1925. gadā Matīšiem piešķīra biezi apdzīvotas vietas (ciema) statusu. 1937. gadā miestā jau bija 66 mājas, vairākas sabiedriskās celtnes, darbojās amatnieki — maiznieki, miesnieki, dārznieki, fotogrāfi un frizieri, strādāja ārsti, uz Valmieru kursēja privātais autobuss. 

Latvijas PSR laikā Matīši bija Staļina vārdā nosaukta kolhoza centrs.

Matīši.JPG
Matīšu galvenā iela (P16).jpg
Matīši luteriusu kirik.JPG|Baznīca
Matīšu pamatskola, 16.07.2016 - panoramio.jpg|Matīšu pamatskola


## Iedzīvotāju skaita izmaiņas
Esošajās robežās, pēc CSP un OSP datiem.

## Skatīt arī
* Matīšu evaņģēliski luteriskā baznīca

## Atsauces

## Ārējās saites
* Matīšu vēsturiskās fotogrāfijas
Arena Ugra

***Arena Ugra*** ir daudzfunkcionāla halle, kas atrodas Hantimansijskā, Krievijā. Halle tika atklāta 2008. gada novembrī. Kopš 2010. gada arēna kalpo kā Kontinentālās hokeja līgas kluba Hantimansijskas "Jugra" mājvieta.

## Ārējās saites
* Halles mājaslapa
Kedr (pavadonis)

**Kedr** (*Кедр*) jeb **RadioSkaf-2** (*Радиоскаф-2*), zināms arī kā **ARISSat-1** bija amatieru radio minipavadonis, kuru sagatavojuši brīvprātīgie no AMSAT organizācijas kā daļu no Starptautiskās kosmosa stacijas (SKS) amatieru radio ARISS un RadioSkaf programmas. Tas tika palaists, lai atzīmētu pirmā pilotējamā kosmiskā lidojuma piecdesmito gadadienu. *Kedr*, kas krieviski nozīmē "ciedrs", bija Jurija Gagarina izsaukuma signāls.

*Kedr* raidija 25 apsveikumus 15 valodās. Tas arī pārraidīja Zemes attēlus ar zemas izvērses televīzijas metodi, kā arī telemetriju un citus datus. Raidītājs darbojās 145,950 MHz frekvencē ar FM modulāciju. *Kedr* radioamatieru izsaukuma signāls bija RS1S. 

Sākotnēji pavadoni bija plānots izgatavot uz nolietota *Orlan* skafandra bāzes, līdzīgi kā RadioSkaf. Vēlāk, lai atbrīvotu vietu SKS, divi *Orlan* skafandri kopā ar citiem atkritumiem ar *Progress* kravas kuģi tika novadīti no orbītas. Pavadoņa struktūra tādēļ tika pārplānota kastes formā, izmantojot tādas pašas iekārtas kā skafandrā.

Kosmiskā aparāta masa bija 30 kg, izmēri: 55 × 55 × 40 cm. Tam bija saules bateriju paneļi elektroenerģijas ražošanai. Pavadonī uzstādītas četras kameras: divas vienā plaknē un vēl divas — 45° leņķī, kas ļauj veidot plaša skata a ttēlus. Pavadonī uzstādīts sensors, kuru izstrādājuši Kurskas Universitātes studenti, ar kuru var noteikt lādēto daļiņu blīvumu 35 km augstumā virs Zemes virsmas un zemāk.

*Kedr* tika palaists  01:31:39 UTC transportkuģī Progress M-09M ar nesējraķeti Sojuz-U. Kuģis ar Starptautisko kosmosa staciju saslēdzās 30. janvārī. Pirmo reizi (stacijas iekšienē) *Kedr* tika ieslēgts 10. februārī, lai pārbaudītu tā darbību caur stacijas radioamatieru sistēmu.

Pēc sākotnējā plāna *Kedr* brīvā lidojumā bija paredzēts palaist iziešanas kosmosā laikā 16. februārī. 15. februārī tika paziņots, ka *Kedr* tuvākajā iziešanā kosmosā vēl nepalaidīs, bet to veiks vēlāk, pēc 12. aprīļa.

*Kedr* brīvā lidojumā palaida kosmonauti  ārpuskuģa aktivitātes laikā. Izejot atklātā kosmosā izrādījās, ka viena no divām antenām ir nolūzusi. Lidojuma vadītāji pieņēma lēmumu pavadoni tomēr palaist, jo arī ar vienu antenu varēja nodrošināt tā pilnīgu funkcionalitāti.

13. augustā, iztērējusi savus resursus, atslēdzās akumulatoru baterija. Pēc tam pavadonis raidīja informāciju tikai orbītas posmos, kur to apspīdēja Saule.

 06:02:14 UTC no pavadoņa tika uztverts pēdējais telemetrijas raidījums. Tajā pašā dienā *Kedr* nogāja no orbītas un sadega atmosfērā.

## Atsauces

## Ārējās saites
* ARISSat-1 Project  AMSAT vietnē 
* RadioSkaf  разработка любительских спутников 
* ARISSat-1 SK Amatieru radio vietnē *Southgate*
Čārlijs Šīns

**Karloss Ērvins Estevess** (; dzimis ), plašāk zināms ar savu skatuves vārdu **Čārlijs Šīns** (*Charlie Sheen*), ir amerikāņu kinoaktieris. Viņš ir kinoaktiera Mārtina Šīna jaunākais dēls.

Viņš ir spēlējis galvenās lomas vairākās drāmās un komēdijās, tai skaitā 1986. gada filmā "Armijas vads", 1987. gada filmā "Volstrīta", 1996. gada filmā "Ierašanās", vairākās parodijās 1990. un 2000. gados: "Karstgalvji", "Šausmenīte 3", "Šausmenīte 4" (*Scary Movie 4*), "Šausmenīte 5".

Trīs reizes Šīns nominēts Zelta globusa balvai, no kurām vienu reizi balvu saņēma 2002. gadā par lomu TV seriālā *[[Spin City]]* (1996—2002) kā labākais aktieris komēdijas vai muzikālā žanra TV seriālā. Pārējās divas reizes (2005. un 2006. gadā) Šīnu nominēja par vienu no galvenajām lomām komēdijseriālā "Divarpus vīri". Par šo lomu viņš nominēts arī Emmy balvai četras reizes. Šīns saņēma 1,8 miljonu ASV dolāru lielu atlīdzību par piedalīšanos katrā sērijā, tādējādi kļūstot par visvairāk apmaksāto televīzijas aktieri.

Šīns ir saņēmis plašu mediju uzmanību saistībā ar saviem privātās dzīves skandāliem, kas ir saistīti ar alkoholisko dzērienu un narkotiku lietošanu, tāpat arī ar vardarbību ģimenē. Skandāli bija viens no iemesliem, kāpēc CBS Šīnu 2011. gada 7. martā atlaida no lomas tēlošanas komēdijseriālā "Divarpus vīri", pārtraucot arī paša seriāla uzņemšanu, vēlāk gan atjaunoja seriāla filmēšanu bez Šīna.

2012. gada jūnijā Šīns oficiāli paziņoja par savas aktiera karjeras beigām, tomēr, neskatoties uz to, karjeru turpināja seriālā *[[Anger Management (seriāls)|Anger Management]]* (2012—2014), kurā Šīns spēlē galveno lomu.

## Atsauces

## Ārējās saites

*
Džordžs Enteils

**Džordžs Enteils** (; dzimis , miris ) bija amerikāņu komponists, pianists, rakstnieks un izgudrotājs. Viņa slavenākais darbs ir 1920. gadu vidū sarakstītais skaņdarbs "Mehāniskais balets" (*Ballet Mécanique*).

Enteils karjeras sākumā pārsvarā darbojās Eiropā, jo tur komponists saņēma vislielāko kritiķu atzinību. Pēc tam, kad Enteils 1936. gadā atgriezās ASV, viņš uzsāka komponēt filmu skaņu celiņus. Enteilam bija arī dažādas citas intereses un sasniegumi: viņš sacerēja daiļliteratūru, nodarbojās ar sieviešu endokrinoloģijas pētniecību un kopā ar aktrisi Hediju Lamarru patentēja ar FHSS metodi darbināmu torpēdu vadības sistēmu.

## Ievērojamākie skaņdarbi

* "Otrā sonāte "Lidmašīna"" (*Second Sonata, "The Airplane"*; 1921)
* *[[Sonata Sauvage]]* (1922—1923)
* *[[Third Sonata, "Death of Machines"]]* (1923)
* "Mehāniskais balets" (*Ballet Mécanique*; 1923—1925, pārstrādāts: 1952—1953)
* "Džeza simfonija" (*A Jazz Symphony*; 1925, pārstrādāts: 1955)
* *[[Helen Retires]]* (1931)
* *[[Transatlantic]]* (1930)
* *[[Volpone]]* (1949–1952)
* *[[Dementia]]* (1955)

## Ārējās saites
* Komponistam veltīta mājaslapa 
* ''Musicologie.org'' papildinformācija
Maikls Gārnets

**Maikls Gārnets** (; dzimis 1982. gada 25. novembrī) ir bijušais kanādiešu hokejists, vārtsargs. Karjeras laikā aizvadījis 24 spēles Nacionālās hokeja līgas kluba Atlantas "Trashers" sastāvā. Karjeras lielāko daļu, deviņas sezonas, spēlējis Kontinentālajā hokeja līgā.

## Spēlētāja karjera
No 1999. līdz 2002. gadam Gārnets spēlēja Rietumu hokeja līgā, taču tad pievienojās Austrumkrasta hokeja līgas klubam Grīnvilas "Grrrowl". 2001. gada NHL draftā Gārnetu ar kopējo 80. numuru izvēlējās Atlantas "Thrashers" vienība. Ar katru sezonu arvien lielāku spēles laiku Maikls aizvadīja "Thrashers" Amerikas hokeja līgas fārmklubā Čikāgas "Wolves". 2005.—06. sezonā, pēc tam, kad Kari Lehtonens bija guvis traumu, Gārnets tika izsaukts uz Atlantu. Sezonas gaitā Nacionālās hokeja līgas kluba rindās Maikls aizvadīja 24 spēles. 2006.—07. sezonu Gārnets aizvadīja "Wolves" rindās, un pēc sezonas beigām izlēma savu karjeru turpināt Eiropā.

2007. gada vasarā Gārnets pievienojās Krievijas Superlīgas klubam Ņižņekamskas "Ņeftehimik". Gārnets aizvadīja relatīvi veiksmīgu sezonu un nākamajā vasarā parakstīja divu gadu līgumu ar Balašihas "HK MVD" vienību. 2009.—10. sezonā Gārnets bija viens no komandas līderiem, kas panāca kluba nonākšanu Gagarina kausa finālā, kurā gan piekāpās Kazaņas "Ak Bars" vienībai. Gārnets tika arī iekļauts sezonas visu zvaigžņu maiņā.

2012.—13. gada sezonā Gārnets Gagarina kausa finālā spēlēja vēlreiz, šoreiz gan Čeļabinskas "Traktor" sastāvā. "Traktor" rindās Gārnets spēlēja līdz pat 2014.—15. gada sezonas noslēgumam. 2015.—16. gada sezonu aizvadīja Bratislavas "Slovan" rindās, kur bija komandas otrais vārtsargs aiz Berija Brasta. 2016. gada oktobra nogalē pievienojās Zagrebas "Medveščak". Vēlāk divas sezonas aizvadīja Lielbritānijas hokeja līgā, līdz 2019. gadā noslēdza karjeru.

## Ārējās saites
Šīns

**Šīns** var būt:

* Čārlijs Šīns (*Charlie Sheen*; dzimis 1965. gadā), amerikāņu kinoaktieris;
* Maikls Šīns (*Michael Sheen*; dzimis 1969. gadā), Velsas aktieris;
* Mārtins Šīns (*Martin Sheen*; dzimis 1940. gadā), amerikāņu kinoaktieris.
Gārņi

**Gārņi**, **gārņu ģints** (*Ardea*) ir viena no gārņu dzimtas (*Ardeidae*) ģintīm, kas pieder gārņu apakšdzimtai (*Ardeinae*). Gārņu ģintī ir 14 mūsdienās dzīvojošas sugas. Pazīstamākās ir sudrabgārnis un zivju gārnis.

Gārņu sugas ir izplatītas visos kontinentos, izņemot Antarktīdu. Latvijā ir sastopamas 2 gārņu ģints sugas: sudrabgārnis (*Ardea alba*) un zivju gārnis (*Ardea cinerea*). Lielākā sugu dažādība ir sastopama tropos. Tās visas mājo ūdens tuvumā, medījot zivis, vardes un citus ūdens dzīvniekus. Ziemeļos mērenajā joslā ligzdojošās sugas ir gājputni un ziemot tās dodas uz dienvidiem. Dažas sugas migrē tikai tad, ja ligzdo reģionos, kur ziemā sasalst ūdeņi.

Sudrabgārnis jeb lielais baltais gārnis (*Ardea alba*) nesenā pagātnē tika sistematizēts mazo gārņu ģintī (*Egretta*) vai atsevišķā sudrabgārņu ģintī (*Casmerodius*), tomēr mūsdienās tas tiek sistematizēts gārņu ģintī (*Ardea*). Par vienīgo līdzību ar mazajiem gārņiem varētu atzīmēt tā balto apspalvojumu. Tuvākie radinieki gārņu ģintī ir zivju gārnis, lielais zilais gārnis un kokoi gārnis.

## Izskats un īpašības
Gārņu ģints putni ir lielākie gārņu dzimtā. Tiem ir garas, spēcīgas kājas, knābji un gari kakli. To apspalvojums ir vienkrāsains, visbiežāk zilpelēks. Dažas sugas ir baltas. Uz galvas tiem ir cekuli. Lielākais no visiem ir milzu gārnis (*Ardea goliath*), kura ķermeņa augstums ir 135—150 cm, spārnu plētums 180—210 cm, svars apmēram 5 kg. Lidojumā kā visiem pelikānveidīgajiem putniem to kakli ir saliekti "S" formā, bet kājas izstieptas uz atpakaļu.

## Klasifikācija
* ģints **Gārņi** (*Ardea*)
** Austrumu lielais gārnis (*Ardea modesta*)
** Baltkakla gārnis (*Ardea pacifica*)
** Baltvēdera gārnis (*Ardea insignis*)
** Dzeltenknābja gārnis (*Ardea intermedia*)
** Kokoi gārnis (*Ardea cocoi*)
** Lielais baltais gārnis (*Ardea alba*)
** Lielais zilais gārnis (*Ardea herodias*)
** Lielknābja gārnis (*Ardea sumatrana*)
** Madagaskaras gārnis (*Ardea humbloti*)
** Melnkakla gārnis (*Ardea melanocephala*)
** Milzu gārnis (*Ardea goliath*)
** Raibais gārnis (*Ardea picata*)
** Rudais gārnis (*Ardea purpurea*)
** Zivju gārnis (*Ardea cinerea*)

## Atsauces

## Ārējās saites
Mazais princis

**"Mazais princis"** () ir franču rakstnieka un lidotāja Antuāna de Sent-Ekziperī (1900—1944) vislabāk pazīstamā grāmata. Autors to uzrakstīja 1943. gadā, dzīvojot Ņujorkā, ASV. Grāmatu Sent-Ekziperī ir ilustrējis pats, un veltījis to savam draugam Leonam Vertam. 

Darbs "Mazais princis" ir vislasītākā un visvairāk tulkotā franču grāmata pasaulē. Tā tika pasludināta par 20. gadsimta Francijas labāko grāmatu. Darbs ir iztulkots vairāk nekā 250 valodās un dialektos, kā arī braila rakstā. Ievas Lases latviešu valodā tulkotais stāsts Latvijā ir izdots vairākas reizes. Kopumā katru gadu pasaulē joprojām tiek pārdotas vairāk kā miljons "Mazā prinča" grāmatas, bet kopējais pārdoto grāmatu skaits ir lielāks kā 140 miljoni. "Mazais princis" ir kļuvis par vislabāk pārdoto grāmatu pasaulē, kāda jebkad ir bijusi izdota. Jau no grāmatas iznākšanas brīža, stāsts par Mazo princi ir pārveidots gan par teātra, operas un baleta izrādēm, gan par Mazo princi ir uzņemtas kinofilmas un zīmētas animācijas.

Lai gan grāmata ir pasniegta kā pasaka bērniem, tā vairāk ir domāta pieaugušajiem. Tajā tiek stāstīts par filozofisko cilvēka likteni, dzīves jēgu, sabiedrības kritiku un virspusējo pieaugušo dzīvi.

## Īss apraksts
"Mazais princis" ir poētisks stāsts par to, kā lidmašīnas pilots, kurš, ciešot avārijā, nosēžas tuksnesī un tur satiek mazu zēnu, kas uz Zemi atlaidies no neliela asteroīda. Stāsts ir filozofisks un tas ietver sabiedrības kritiku, vienlaikus pārdomājot pieaugušo pasaules dīvainības.

Lai arī grāmata tiek pasniegta kā bērnu grāmata, Mazais princis pieaugušajiem lasītājiem ir devis vairākas filozofiskas atklāsmes par cilvēka raksturu. Vienas no spēcīgākajām stāsta sarunām risinās starp Mazo princi un lapsu, kuru zēns satiek savā ceļojumā pa Zemi. Lapsas teksti ietver visu stāsta esenci: "On ne voit bien qu'avec le cœur. L'essentiel est invisible pour les yeux..." (Īsti mēs redzam tikai ar sirdi. Būtiskais nav acīm saredzams) vai "Tu deviens responsable pour toujours de ce que tu as apprivoisé" (Tev vienmēr jābūt atbildīgam par tiem, ko esi pieradinājis).

## Skatīt arī
* Laikraksta "Le Monde" 100 gadsimta grāmatas

## Atsauces

## Ārējās saites
* Citātu kartotēka - Mazais princis
* grāmata "Mazais princis"
* Bezmaksas referāti skolai: Mazais princis